धरना स्थल पर हुई सभा में वक्ताओं ने कहा कि संगठन का उद्देश्य प्रदेश और देश में वास्तविक पंचायती राज लागू करना है। लेकिन प्रधानों के अधिकार बहुत सीमित होने के कारण ऐसा नहीं हो पा रहा है। इन अधिकारों की प्राप्ति के लिए संघर्ष करने का निर्णय लिया। एसडीएम को सौंपे ज्ञापन में ग्राम प्रधानों का मानदेय दस हजार रुपये प्रतिमाह करने, ग्राम पंचायतों की भूमि से अतिक्रमण हटवाने, विधान परिषद चुनाव में प्रधान और सदस्य को भी वोटर बनाने, पंचायत प्रतिनिधियों को जन प्रतिनिधि का दर्जा देने, सार्वजनिक वितरण प्रणाली को पंचायतों के अधीन करने, सीडीओ पद का नाम सीपीओ करने, ग्राम पंचायतों में आपदा कोष की स्थापना करने, ग्राम प्रधानों को शस्त्र लाइसेंस जारी करने की मांग की। इसमें संगठन की अध्यक्ष प्रभा चौधरी, लेखराज सिंह, नरेंद्र सिंह, जाकिर हुसैन, सरोज, ब्रह्मपाल सिंह, चमनो देवी, डॉ.भुवनेश्वर सिंह, जहीर अहमद, दयाराम सिंह, सुभाष सिंह, सुरेंद्र सिंह, जयपाल सिंह आदि प्रधान रहे।